València dissenyarà un pla especial per delimitar les terrasses a la plaça del Mercat\nEl consistori llançarà campanyes de sensibilització per frenar el consum d’alcohol a la via pública entre la gent jove\nEn el moment de recepcionar les obres de la plaça del Mercat, l’Ajuntament posarà en marxa un pla específic per marcar l’espai al qual s’han de cenyir les terrasses d’hostaleria. A més, el consistori llançarà campanyes de sensibilització per reduir el consum d’alcohol dels joves al carrer. Són dos de les mesures acordades en la reunió que han mantingut este migdia l’alcalde, Joan Ribó; el regidor de Protecció Ciutadana, Aarón Cano; la regidora d’Espai Públic, Lucía Beamud, i el comissari principal cap de la Policia Local, José Vicente Herrera.\nL’alcalde s’ha mostrat “satisfet” per la trobada, en què s’ha tractat la situació de les terrasses de l’hostaleria i el botellot a la ciutat. Ribó ha explicat que no es poden delimitar les zones reservades a taules i cadires al centre històric fins que no es recepcionen les obres. El màxim responsable municipal ha remarcat que “els espais per a vianants han de ser per a tots”, per la qual cosa es vigilarà que els negocis respecten els metres quadrats que tenen autoritzats i, en cas “d’incompliment reiterat”, se’ls retirarà el permís.\nA més, el control de terrasses és, segons l’alcalde, “un mecanisme de prevenció del botellot”, especialment a la plaça d’Hondures, del Cedre i Russafa, entre d’altres. En eixe sentit, ha recordat que durant el mes de maig la Policia Local n’ha intensificat la inspecció, perquè en esta època hi ha un repunt del botellot coincidint amb el final de curs i el bon oratge. En concret, els agents han revisat 1.100 terrasses i han obert 130 actes. Als voltants del Mercat Central i la Llotja només s’han sancionat dos locals per superar la superfície permesa.\nPer la seua part, Aarón Cano ha indicat que “les accions preventives (control de terrasses) i reactives (presència policial)” es reforçaran amb campanyes de sensibilització per minimitzar “l’excés de consum d’alcohol”, semblants a les que es van fer entorn del tabac. El titular de Protecció Ciutadana ha incidit que el botellot altera el dret al descans del veïnat alhora que és un problema social. “L’alcohol es concep com un element transversal de les relacions socials”, és “la porta d’accés de drogues” i ocasiona “accidents de trànsit o episodis de violència”.\nCano ha advertit que el botellot no és “una guerra, sinó un problema; estem parlant dels nostres fills i dels fills dels nostres amics”. Per això, “cal incorporar el factor educacional”. Així mateix, ha anunciat que s’enfortirà la presència policial en les platges, on es registra major concentració de consum d’alcohol a l’aire lliure durant estes dates.\nD’altra banda, la regidora Lucía Beamud ha posat de relleu “la política molt activa de recuperació d’espais per a vianants que du a terme el govern de Joan Ribó al centre de València i a la resta de barris i pobles”, i ha subratllat que són “places per al gaudi de les persones”. En eixa línia, ha recalcat el disseny d’un pla específic de “marcatge” de les zones reservades a hostaleria de la plaça del Mercat i ha reiterat que el nombre de terrasses de la plaça de la Reina no s’ampliarà, sinó que es mantindrà.\nPrevAnterior200 xiquets de Picassent actuen en “La Cantata”\nSegüentL’Ajuntament de Massamagrell presenta el Kit Digital a les seues pimesNext


El corrent federalista dels comuns rebutja un referèndum com a solució perquè no té "majoria social" La República\nEl corrent federalista dels comuns rebutja un referèndum com a solució perquè no té “majoria social”\nACN Barcelona.-El corrent federalista dels comuns rebutja que la solució al conflicte de Catalunya sigui un referèndum perquè “no hi ha majoria social” i perquè suposaria una “divisió profunda de […]\nACN Barcelona.-El corrent federalista dels comuns rebutja que la solució al conflicte de Catalunya sigui un referèndum perquè “no hi ha majoria social” i perquè suposaria una “divisió profunda de la societat”. Al document, que es va debatre en una trobada dijous al vespre, apunten que el referèndum sobre la independència no és constitucional i requeriria una reforma constitucional prèvia. A diferència del que defensa Catalunya en Comú, els comuns federalistes només entenen un referèndum un cop arribat a un ampli consens sobre un nou marc d’autogovern. Aquesta consulta que proposen es podria fer alhora, o no, amb un altre referèndum a tot l’Estat per a l’aprovació del nou model federal.\nAl document, també es descarta el camí de la dreta, perquè sigui quina sigui la sentència no solucionarà el conflicte polític, i també el camí del “trencament” que proposen els independentistes.A més, apunten que “per difícil que ara sembli” no hi ha cap altra solució al conflicte territorial que el diàleg. Aquest diàleg hauria de tenir lloc en el marc de la Constitució i en seu parlamentària i reservar un diàleg bilateral per a les qüestions específiques de Catalunya. la culminació seria refer el pacte territorial. “Parlem de reformar la Constitució, no obrir un procés constituent”, es reafirmen.El document el tanca un text de l’exdiputat de Catalunya Sí que es Pot Lluís Rabell, amb el títol ‘Un catalanisme del segle XXI?’, on assenyala que cal una alternativa i que el catalanisme “no pot ser-ho”. Per tot plegat, afirma que el model és el federalisme i rebutja que sigui una “tercera via”. Aquest corrent dins dels comuns es va reunir dijous per fer balanç quan fa un any que es van presentar als òrgans de direcció de Catalunya en Comú. Valoren que la legislatura ha estat “curta i complexa” i per això van voler retre comptes, a més de presentar les propostes de futur i els documents preparats. Tot plegat, amb la vista posada a la renovació dels òrgans de direcció de Catalunya en Comú.


Dom Wypoczynkowy Dolinka Bialka Tatrzanska Polònia - Ofertes d'hotels amb els MILLORS DESCOMPTES EN LÍNIA\nDescompte a Dom Wypoczynkowy Dolinka\nUl. Srodkowa 219, Bialka Tatrzanska, Bialka Tatrzanska, Polònia - Veure al mapa\nMés informació sobre Dom Wypoczynkowy Dolinka\nPer als viatgers què vulguin captar les imatges i els sons de Bialka Tatrzanska, Dom Wypoczynkowy Dolinka és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Dom Wypoczynkowy Dolinka, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Per a la comoditat i comfort dels seus clients, l'hotel ofereix express check-in/check-out, servei d'habitacions, transport hotel/aeroport, habitació familiar, instal.lacions de barbacoa.\nL'ambient de Dom Wypoczynkowy Dolinka es reflexa en cada habitació. calefacció, aparell de televisió, TV satèl•lit/cable, plat de dutxa són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a Dom Wypoczynkowy Dolinka.


El secretari d'Estat de Salut prioritza “aconseguir consens”\nJoan Antoni León va jurar ahir el càrrec que completa l’equip del ministeri\nJoan Antoni León va jurar ahir el càrrec de secretari d’Estat de Salut tot destacant que “farem tots els esforços possibles” per “aconseguir el consens” amb tots els grups polítics en el marc del pacte d’Estat per la reforma sanitària. Segons va dir en declaracions als periodistes, “l’objectiu més immediat” del ministeri de Salut serà donar curs a totes les mesures “encaminades a aconseguir la sostenibilitat del sistema”.\nI fer-ho, va afirmar, “complint amb els terminis que hem fixat” i que suposen culminar “molts” dels objectius durant aquest mandat. “És molt important poder afrontar aquestes mesures i seguir el calendari establert”,\nEncantada amb el "pacte d'Estat" peró els que pacten, haurien de tenir els coneixements tecnics, I NO ES AIXÏ! Que Deu ens ampari, perque l'estat nomès fa que desmantellar-ho tot!\nHigea va dir.."Un altre dels nostres" que vetllarà pels interès de la banca i la privatització de la salut, una titella a sou.El que menys importa és el malalt, el que més importa són els grans beneficis de la malaltia.\nEls grans beneficis que dona la salut o la malaltia com se li vulgui dir no és ni una invenció ni una descoberta d'algun il.luminat de casa nostra. Tot el mon viu el mateix paradigma i difícilment per no dir que mai es canviarà això només a Andorra. També cal dir que dins aquesta immensa bombolla la gran majoria se'n beneficia, tan el suposat malalt com els "sanadors" que hi pululen arreu. Perque el quin realment esta malalt ja te prous problemes per viure amb la seva malaltia. Si el sistema no permetés tants abusos, per part de tots, molt probablement no estaríem avui discutint aquest extrem!\n"Un altre dels nostres" que vetllarà pels interès de la banca i la privatització de la salut, una titella a sou.El que menys importa és el malalt, el que més importa són els grans beneficis de la malaltia.\n#2 UL = HUELE\nun altre de UL a DA ....UL...HUELE...UL....HUELE...a carne UFFFFF...\nNomés aconseguit un pacte, l'important és millorar la salut de tots els ciutadans d'Andorra. Quina poca ambició, un altre nòmina per premiar a un amic.


Can Toni d'en Jaume Negre: d’agost 2013\nNoves caseres per a Can Toni\nActe de lliurament de les caseres Warré al GEN\nEl passat 3 d'agost, a la seu de l'Associació d'Apicultors d'Eivissa, va tenir lloc el sorteig i assignació de caseres d'abelles de la modalitat Warré a socis i a entitats. El GEN té un acord de col·laboració i és soci de l'Associació d'Apicultors. Ara, amb aquesta aportació, donarem una nova empenta al projecte de recuperació de l'activitat tradicional a la finca. Moltes gràcies.\nLa Warré és una casera de desenvolupament vertical que té, com a particularitat més important, què la manipulació es basa en cossos o elements sencers, tractant d'evitar la manipulació amb quadres típica de les arnes Dadant, Langstroth o Layens. A més a més, la mida d'aquestes les Warré és més reduïda, la qual cosa facilita el maneig i el transport per part de l'apicultor.\nGuillem i Macarena muntant una casera Warré\nAprofitant el trasllat de les caseres a la finca es va introduir els alumnes en pràctiques de la UB al món dels abellaires. Després de dos mesos d'activitats i a punt de finalitzar les hores de treball establertes, els alumnes, Macarena i Guillem, inicien ja les celebracions. Cal reconèixer que els mesos de juliol i d'agost no són els més gratificants per a la realització de treballs al camp.\nBaixant de la Font del Gat...\nPublicat per gencustodia a 10:34 Cap comentari:\nEtiquetes de comentaris: abelles, apicultura, Associació d'Apicultors d'Eivissa, formació, Pràcticum UB, UB, Warré


entregent: Més exemples d'abús de pronoms —a propòsit de Josep. Ruaix\nMés exemples d'abús de pronoms —a propòsit de Josep. Ruaix\nEn un article en què en rescata i amplia un d'anterior de Joan Bastardas, Josep Ruaix tracta de l'abús de les formes pronominals duplicades en casos com "... la literatura et fa consolar-te dels mals...".\nDes de l'època incerta en què vaig començar a tenir consciència de la llengua, m'ha sobtat sempre el diguem-ne mal ús estudiat per Bastardas i ara novament exposat per Ruaix. És una lectura que crec molt recomanable i que, passats els primers paràgrafs introductoris de la qüestió, es llegeix amb una gran facilitat, perquè consisteix en exemples comentats.\nProposo també un parell d'exemples de la mateixa qüestió, potser una mica forçats, però que són els que sempre em vénen a la memòria quan parlo d'aquest cas.\nSuposem una mare que parla amb un fill petit:\n– Au, vine, anem a pentinar (-Ø).\n– Quan vam entrar, de seguida ens van fer seure (no pas asseure ni, encara menys, asseure'ns).\nUn cas final –i aquí toparíem amb un ús clarament no pronominal del verb– seria amb "caure". Sense creure'l totalment paral·lel als altres, només el proposo per.si en un altre moment hi vaig la relació.\nAquells nois ens van fer caure (ni fer-nos ni caure'ns, és clar).\nLa referència de l'article es pot trobar a http://ves.cat/adxv\nPublicat per Ramon Torrents a les 12:17\nQui ho ha fet? - El subjecte\nFins - Fins a, segons Pompeu Fabra\nRescato notes útils d'Albert Jané\nMés exemples d'abús de pronoms —a propòsit de Jose...\nRepensar el gènere, gènere planià, literatura, pro...


març | 2013 | Aracne fila i fila\nEls Bessons, Clásicos Luna\nMagna celebratio MMXIII: Ja hi tornem a ser!\nEl cap de setmana del 27 i 28 d’abril se celebrarà la novena edició de la Magna celebratio, el festival romà de Badalona. Durant uns dies, les places properes al Museu de Badalona reviuran el passat romà de la nostra ciutat i, com en les passades edicions, els aràcnids de diferents centres hi serem per deixar constància que el llegat clàssic és present a les aules de secundària, plenes d’alumnat disposat a sentir-se antics romans per un dia i compartir els seus coneixements amb els visitants.\nLa nostra tasca, que compartim amb els tripulants del Vaixell d’Odisseu, de l’escola Vedruna de Gràcia, consisteix a fer funcionar l’schola i mostrar el públic com era l’educació romana, així com els ludi, on ensenyem als nens a jugar com ho feien els nostres avantpassats romans. Precisament el dia 27 de juny, a les Jornades Badalona, educació i entorn celebrades al Casinet de l’antic escorxador vam exposar el nostre projecte en forma del pòster que teniu a continuació, on es resumeix el procediment i els objectius de l’experiència.\nBaetulonis Schola by Teresa Devesa Monclús\nNo obstant, per fer-vos una idea més completa de quina és la nostra tasca, podeu veure el muntatge fotogràfic de l’any passat i el vídeo que va gravar fa dues edicions la Margalida.\nDurant el més d’abril treballarem el tema de l’educació romana, distribuirem les tasques entre l’alumnat voluntari i farem alguna sessió de coordinació amb el museu, però de moment necessitem saber quants de vosaltres us animeu a participar des dels diferents centres. Necessitarem diversos tipus de col·laboració:\nAl ludus litterarius ensenyarem les beceroles de la llengua llatina, tot fent escriure als més menuts alguna frase o llatinisme a sobre d’un papir. També aprendrem a comptar amb l’àbac de la mà del JAM, que enguany sembla que en portarà uns quants confeccionats en fusta per l’alumnat de primer d’ESO de l’institut Isaac Albéniz.\nAl ludus grammaticus l’alumnat de Grec farà el mateix però amb la llengua grega, que era vehicular en l’educació secundària romana.\nAl ludus rhetoricus els més agosarats de vosaltres interactuareu amb el públic, tot explicant i escenificant les diferents etapes de la nostra schola.\nA la zona de ludi rebrem els nens i nenes amb reproduccions de joguines i jocs clàssics, amb els quals els farem passar una bona estona.\nEn fi, veieu que n’hi ha per a tots els gustos, i, per tant, si us animeu a posar-hi el vostre granet de sorra, deixeu en un comentari la vostra disponibilitat. Una vegada tinguem clar quants serem, els vostres professors ens encarregarem de donar-vos les instruccions pertinents perquè tingueu clara la vostra participació.\nSabem que per aquestes dates a Premià estareu ocupats amb l’alumnat d’un intercanvi, però tot i això, esperem que alguns pugueu fer una escapadeta i venir a participar-hi. Si més no, podeu venir a visitar-nos amb els vostres convidats europeus…\nLa maquinària s’ha posat en marxa de nou i hem intentat millorar tots els aspectes que l’any passat vam considerar millorables, esperem que tot surti bé com els anys anteriors i puguem tornar a sentir-nos baetulonenses per unum diem.\nThis entry was posted in General, Grec 1r, Grec 2n, Llatí 1r, Llatí 2n, Llatí 4t and tagged Activitat col·laborativa, Magna celebratio on 19 març 2013 by Teresa Devesa i Monclús.


Ja us podeu inscriure al XXè Memorial Josep Port - Federació Catalana d'Handbol\nJa us podeu inscriure al XXè Memorial Josep Port\nEl dissabte, 28 d’octubre, tindrà lloc a Sarrià de Ter, més concretament al Pavelló de la UE Sarrià, el XXè Memorial “Josep Port”, per equips alevins.\nCom ja es va fer en l’edició de l’any passat, en aquesta edició també hi haurà dues modalitats. Aleví de nivell 1 (camp 40 x 20 metres) i aleví de nivell 2 (camp 20 x 18 metres).\nEls horaris aproximats de les dues modalitats seran de 09,00 a 13,30 hores, de l’esmentat dissabte 28 d’octubre de 2017. Serà condició obligatòria que tots els participants tinguin tramitada la llicència federativa per la FCH i estiguin donats d’alta a l’assegurança esportiva vigent.\nLa normativa de l’activitat, sistema de joc i competició, serà tramesa als equips participants, una vegada estiguin confirmades i tancades les inscripcions.\nPer a formalitzar la inscripció, és necessari omplir el full corresponents, amb totes les dades, i enviar-ho per correu electrònic a girona@fchandbol.com, abans del 16 d’octubre de 2017.\nFull inscripció Aleví nivell 1\nFull inscripció Aleví nivell 2


El mapa topogràfic de Les Valls de la Marina Alta i la Marjal de Pego-Oliva «mostra l’estima pel territori» – Ràdio Pego\nEl mapa topogràfic de Les Valls de la Marina Alta i la Marjal de Pego-Oliva «mostra l’estima pel territori»\nEl projecte es va plantejar fa uns dos anys enrere des de l’oficina de Turisme de Pego, l’Atzúbia i la Vall d’Ebo per la demanda de la gent per fer rutes a la zona i per l’absència de mapes de detall. Terra Ferma ha estat l’encarregada de fer realitat el mapa topogràfic que ha estat editat per Piolet i va ser presentat divendres passat a la Casa de Cultura de Pego.\nLa demanda insistent de la gent per voler fer senderisme per les muntanyes de Pego i les Valls ha estat la causa que s’haja editat un mapa topogràfic de les Valls de la Marina Alta i el parc natural de la marjal de Pego-Oliva. Era el que va explicar la regidora de Turisme de Pego i les Valls, Rosa Maria Ferrer, durant la presentació que divendres passat es va fer del mapa topogràfic a la Casa de Cultura de Pego. Ferrer va manifestar que «des de l’oficina de Turisme estem molt contents amb el resultat» perquè «és una bona forma d’impulsar el turisme rural».\nEls mapes topogràfics han evolucionat molt en els últims anys. Actualment, la tecnologia permet un alt grau de detall i molta qualitat, indicava el gerent de Terra Ferma, Jeroni Garcimartin durant la presentació del mapa topogràfic de les Valls de la Marina Alta i la marjal de Pego-Oliva, editat per Piolet. Explicava també que la seua elaboració «ha sigut una faena molt bonica en la que he aprés molt» perquè este era un territori, el de la Marina Alta, que no coneixien massa bé. Destacava que, tot i que a Terra Ferma han comptat amb moltes col·laboracions per fer realitat el mapa, «l’ànima del treball de camp ha estat la de Ximo Sala».\n«El mapa sintetitza molt l’estima que tenim del territori», confessava el gerent de Terra Ferma que assegurava que «ajuda a divulgar el patrimoni històric i natural i això és essencial perquè el patrimoni que no es coneix no es conserva».\nSobre l’exemplar que es presentava divendres passat a Pego, indicava Garcimartin que és la primera vegada que es publica una selecció de rutes. Explicava que hi ha una mica de tot, és a dir, rutes senzilles i de més complicades perquè tot tipus de senderista puga passejar per la muntanya.\nI, tot i que semble contradictori, assegurava Jeroni Garcimartin que el mapa és, només publicar-se, «obsolet i incomplet» perquè apareixen és habitual que durant alguna de les últimes etapes del procés d’edició apareguen noves sendes, nou patrimoni i altres elements que, fins que no hi haja una actualització ─si la hi ha─ no es poden incorporar.\nPer la seua banda, Ximo Sala, membre del Centre Excursionista de Pego va confirmar que els mapes, només ixen són «obsolets i incomplets». Ho va fer explicant que, arrel de l’incendi del passat 14 de maig, s’han pogut detectar travesses que abans estaven amagades per la vegetació. Estes permeten adreçar les sendes pel seu traçat original. Així mateix, han aparegut noves sendes que fins ara no eren visibles com és una senda que transcorre, durant uns sis quilòmetres, entre Vall d’Ebo i el Collao de Laguar.\nL’incendi també ha permès que es descobrisquen pous i altres elements arquitectònics que també romanien amagats sota la vegetació. Afirmava Sala que «ara és el moment de senyalitzar» tot això perquè sinó, assegurava, «tornarà a desaparèixer».\n← Bona sintonia entre l’Ajuntament de Pego i la Conselleria de Medi Ambient, Canvi Climàtic, Desenvolupament Rural i Agricultura\nL’Assemblea Oberta de Pego presenta el seu projecte de gestió per a l’antic institut →


El xiquet no arribava als dos anys d'edat i, 25 anys tenia, una altra de les víctimes\nFinalment, han sigut tres les persones que han mort, entre elles un xiquet de dos anys, i altres tres han resultat ferides en un accident greu entre diferents vehicles en l'autopista a AP-7 a l'altura del Campello, en la comarca de l'Alacantí (Alacant), segons el Centre d'Informació i Coordinació d'Urgències de la Generalitat Valenciana (CICU).\nEl sinistre s'ha produït cap a les 15.10 hores d'este diumenge en el quilòmetre 674 de l'AP-7 en sentit Alacant, després de l'eixida del Campello, i ha obligat a tallar l'autopista per a que pogueren aterrar dos helicòpters, tal com ha informat el Centre de Gestió de Trànsit.\nSegons el balanç d'Urgències, la col·lisió ha provocat la mort de tres persones: el xiquet de dos anys, un xic de 25 i una tercera sense identificar. Els servicis sanitaris han practicat la reanimació cardiopulmonar al xiquet, però ja havia mort.\nEls altres tres ocupants dels cotxes han resultat ferits. Dos d'ells han patit traumatismes i han sigut traslladats a l'Hospital General d'Alacant, en un helicòpter de bombers i una ambulància; la tercera persona ferida ha sigut traslladada a l'Hospital de Sant Joan d'Alacant.\nFins al punt negre de l'Autopista del Mediterrani s'han desplaçat ambulàncies del Servici d'Atenció Mèdica Urgent (SAMU) i Suport Vital Bàsic per a assistir als afectats. L'autopista ha continuat tallada hores després de l'accident, amb desviament per la via de servici, cosa que ha col·lapsat la circulació durant molt de temps, provocant cues quilomètriques en la zona.\nUn mort i quatre ferits, entre ells un bebé de 18 mesos, en un accident greu en l'AP-7 en el Campello.


Biblioteca Pública Municipal Antoni Gaudí: 2018\nAquí us deixem l'enllaç amb les últimes novetats bibliogràfiques i audiovisuals d'aquest any. Esperem que les gaudiu!\nGuia de novetats desembre 2018\nA la Biblioteca hem après a fer salut\nEl dissabte 17 de novembre, els infants van gaudir de l'activitat "A la biblioteca, fem salut!" a càrrec de Còdol Educació. Aquesta activitat s'inscriu en el Projecte Píndoles de Salut de la Central de Biblioteques de Tarragona.\nArriba un novembre carregat de novetats bibliogràfiques i audiovisuals per a la Biblioteca Antoni Gaudí.\nConsulta-les a Guia de novetats novembre 2018\nInauguració del curs 2018-2019 de L'hora del conte\nEl dissabte 20 d'octubre, la Biblioteca Antoni Gaudí va acollir un nou curs de L'hora del conte. En aquesta ocasió, ens vam divertir amb l'espectacle de titelles, màgia i teatre "Bibliòfilus" a càrrec de Ruskus Patruskus.\nJa tenim les novetats del mes d'octubre... Mira-les a Guia de novetats. Octubre 2018\nVOLEM SER PUNT LECXIT. ENS HI AJUDES?\nSi vols formar part de l’equip de voluntariat, envia un correu a biblioteca.gaudi@riudoms.cat o informa-te'n presencialment al taulell d’informació de la Biblioteca.\nPer a més informació, podeu consultar la pàgina web http://www.lectura.cat/voluntaris.\nEntre tots i totes, aconseguirem que la Biblioteca Antoni Gaudí sigui Punt LECXIT!\nDesprés de les vacances d'agost, tornem amb més novetats bibliogràfiques... Te les perdràs?\nNovetats de la primera quinzena de juny\nUs deixem l'enllaç perquè pugueu consultar les novetats bibliogràfiques i audiovisuals de la primera quinzena de juny que han arribat a la Biblioteca.\nNovetats I Juny\nNovetats de la primera quinzena de maig\nJa podeu consultar les novetats audiovisuals i bibliogràfiques de la primera quinzena de maig.\nGuia de novetats 1q maig 2018\nAra, més novetats...\nA partir d'aquest mes, les novetats bibliogràfiques i audiovisuals seran quinzenals. Esperem que les gaudiu!\nGuia de novetats de març 2q\nEl mes de març arriba carregat de novetats bibliogràfiques i audiovisuals, consulta-les a:\nJa podeu consultar les novetats bibliogràfiques i audiovisuals de la biblioteca d'aquest mes de febrer. Esperem que us agradin!\nGuia novetats febrer\nNovetats del mes de gener de 2018\nComencem l'any 2018 amb novetats bibliogràfiques i audiovisuals. Vols saber quines són?\nGuia de novetats gener 2018\nCalendari d'activitats del mes de gener de 2018


CASAL PREMIÀ DE DALT: d’abril 2017\nDèiem ahir - SOVINT EM COSTA RECORDAR LES COSES (II) - 30/04/2017\nSOVINT EM COSTA RECORDAR LES COSES\nEn diferents estudis s’ha demostrat que la capacitat per rebre o retenir informació no disminueix amb l’edat; també s’ha demostrat que la gent gran troba més fàcil de recordar coses si aquestes són presentades a poc a poc. Aquesta qüestió, la velocitat, és important tan en el moment d’enregistrar com en el moment d’evocar. Serà doncs convenient tenir-la en compte, tan la persona gran com els qui l’envolten.\nEl magatzem de records és molt ampli, i tots els seus components no tenen, per a la persona, la mateixa importància; això influeix en el fet que algunes qüestions es recorden més fàcilment o més ràpidament que d’altres.\nTambé ens pot ajudar a comprendre les falles de la memòria, tenir present que quan la persona està trista, o deprimida, o capficada per un problema, pot tenir més dificultats, tant per enregistrar el que li estan dient, com per evocar la data, el nom o el fet que necessita recordar.\nEn moltes ocasions, les pèrdues de memòria sobre records o esdeveniments recents són degudes a la mateixa preocupació que aquests records signifiquen per a la persona; també en alguns casos, una malaltia determinada o els medicaments emprats poden tenir influència en la pèrdua de memòria. Això és, però, ben diferent de considerar que es perd la memòria perquè un es fa gran. No accepti aquesta explicació que l’impedeixen de trobar solucions.\nA més del que hem comentat fins ara, hi ha una bona manera de millorar la memòria: utilitzar-la. Aprenent, escoltant, interessant-se pel que succeeix; fent coses que li agradin, agilitzarà la memòria.\nPot establir també la seva tàctica; anoti les qüestions que haurà de recordar al cap dels mesos, asseguri’s que l’informin lentament d’aquell tema que li interessa, i quan en un moment determinat li costi recordar alguna cosa, esperi’s una mica; el més segur és que després d’una estona ho recordarà perfectament.\nPublicat per Editor el 30.4.17 Cap comentari:\nDèiem ahir - SOVINT EM COSTA RECORDAR LES COSES (I) - 23/04/2017\nAquesta és una frase que sentim freqüentment entre les persones grans. L’expressió porta una dosi d’inseguretat d’un mateix. També ho sentim entre els amics o familiars de la persona gran i, aleshores, l’expressió va acompanyada de la incertesa sobre la capacitat de l’amic o parent per a enfrontar-se a la vida quotidiana. En alguns casos l’oblit és entès com signe que la persona és “definitivament vella”. És molt estesa en la nostra societat la idea de que la persona gran perd la memòria. Si vostè no està malalt, no perdrà la memòria amb el pas dels mesos i dels anys. És important d’entendre com és, com funciona, la memòria, per comprendre el que ens pot succeir i no deixar-nos atribolar per la idea de caducitat o decadència amb motiu de l’aparició d’oblits.\nLa memòria no es únicament el record. El procés de memorització té tres components, podem dir que es realitza en tres temps. El primer, és el temps del registre, en el qual recollim el que està succeint. El segon, és el temps de l’emmagatzemament del que hem recollit. El tercer, és el temps de l’evocació, en el qual es recuperen els noms o els fets que ja havíem enregistrat i emmagatzemat.\nReconegut aquest procés, és útil, doncs, d’analitzar on es pot trobar el defecte de funcionament d’aquest complex camí. Enregistrem molta més informació de la que ens adonem, i el magatzem és immens. Les falles de la memòria poden ser degudes a una “manca d’atenció” o de concentració. Quantes vegades un de nosaltres ha pensat que no s’havia assabentat d’una qüestió senzillament perquè li estaven comentant diverses coses alhora o perquè “tenia el cap en un altre lloc”? o perquè li deien massa de pressa?\nSeguint el camí de les respostes a aquestes preguntes podem comprendre millor les falles de la memòria i també, en molts casos, donar una solució.\nPublicat per Editor el 23.4.17 Cap comentari:\nDiversos - ASSEMBLEA GENERAL ORDINÀRIA - 23/04/2017\nAhir, 23 d’abril, diada de Sant Jordi, va tindre lloc la celebració de la nostra Assemblea General Ordinària.\nEls assembleistes varen aprovar la gestió de la Junta Directiva durant l’exercici 2016, així com el pressupost presentat pel 2017.\nCal destacar com important, la cessació voluntària de Mª Carme Botey, com a Presidenta al llarg dels darrers cinc anys, i la seva substitució, com a nou President, de Jesús Zamarreño i Ric, que fou celebrada pels associats assistents a l’Assemblea.\nInserim un petit reportatge fotogràfic de l’acte.\nDesprés d’obsequiar a les senyores sòcies amb la rosa commemorativa de la diada de Sant Jordi, vàrem tenir un refrigeri a base de coca, begudes i cava, que contribuí a una nova oportunitat d’integració social.\nPublicat per Associació de la Gent Gran de Premià de Dalt el 23.4.17 Cap comentari:\nEtiquetes de comentaris: Assemblea, Dèiem ahir, Jesús Zamarreño, Mª Carme Botey\nDèiem ahir - UNA ROSA PER A L’ÀVIA - Ramon Folch i Camarasa - 18/04/2017\nPER A L’ÀVIA\n“I tinc tanta por, saps, Marc, tanta por!” somicava la futura mare, mentre esperaven l’arribada de la llevadora, llavors del naixement del primer fill. “Tot anirà bé, ho sents menuda?, tot anirà bé” – deia en Marc.\nI encara, la vigília de la seva mort, quan ella, l’Eulàlia, empassant-se les llàgrimes, li estrenyia la mà, i dels llavis ressecs del moribund sortien les paraules mig esborrades: “Tot... anirà... bé, Eulà...lia...”.\nJa era passat, per ella, el temps de les roses, de l’amor, dels Sants Jordis a la tarda, quan des del balcó del piset de nuvis, ell i ella, en Marc i ella, espiaven el cel per veure i sentir les primeres orenetes rituals.\nDes del seu racó, des del seu balancí, encara bo si li deixaven sentir l’olor de les roses dels altres i enyorar els vells temps. I, mentrestant, esperar, tot fent giravoltar els polzes, la mort que havia d’arribar qualsevol hivern, per a ella.\nLa taca de sol, ara s’havia ajagut als seus peus, com un ca fidel que li fes companyia.\nAmb l’escalforeta del solet d’abril al peus devia haver-se adormit. Com en somnis, poderosa, li arribà l’olor inconfusible de la rosa.\n- “Que dormies, avia?”- En la veu i tot s’hi assemblava. Era el petit, tot nimbant de bona olor de rosa. El petit que en devia de portar una, de rosa de Sant Jordi. Per a la seva mare, per a la seva amiga, per a la seva veïneta?\n- “A que no endevines que et porto?"\n- “A mi, noi, a mi?"\n- “És clar – Feia el noi petit – “A que no ho endevines?”\n(Recordo com li contestava a en Marc cada Sant Jordi quan em feia la mateixa pregunta: “Una bicicleta, un lloro mut, un arc de Sant Martí, una rosa!”)\n- “Però, per què?” –i el llavis li tremolaven; beneita que era.\n- “Has d’endevinar què és” –insistia el noi.\n- “Però com?”\n- “Per l’olor de rosa” –feia el minyó.\n- “Una rosa, doncs?" –pogué dir l’avia a punt de plorar.\n- “L'he comprat per a tu” –deia el noi. I la hi posà entre els dits.\nDéu meu, i ho era una rosa! Una rosa de Sant Jordi, d’amor, de bona companya, i tot per a ella, tota sencera només per a ella!\nLa taca de sol encuriosida li pujà a la falda i va encendra la rosa. I l’olor de la rosa encesa era més forta que tot: que el temps, que els anys, que la vellesa, que l’enyorament.\n- “Ai, noia, i ara plores?" –protestava alegrement, el minyó- "Et porto una rosa, des de qui sap on, i em plores?”\n- “Soc tan beneita –feia l’avia- I tan vella, no ho saps?”\n- “I què hi fa" –cridà el minyó, amb aquesta veu que tan se li assemblava- "Jo soc tan beneit i tan jove!”\nL’àvia tenia la rosa a la mà, la rosa de Sant Jordi, i llavors va veure que el noi corria a obrir la finestra de la galeria. - “Fa bo, àvia! Que no ho veus?”\nNo ho veia, però ho sentia: l’alenada d’aire suau, d’aire d’abril, que entrava per la finestra i l’escalforeta del sol a la falda, com un gat manyagoi.\n- “No ho saps que han arribat les orenetes?” –deia encara el minyó.\n- “Si –va dir l’àvia- és clar que si”.\nI un reguitzell de xiscles d’oreneta, com per confirmar-ho ratllà l’aire dels patis.\nTots dos, el nét i l’àvia, es van quedar escoltant i respirant el dia de Sant Jordi, i no calgué que cap dels dos ho digués, però tots dos van saber de sobte que algú que ja era mort tenia tota la raó: malgrat el temps i les angúnies, i les esperes, i les lluites, i les frisances, i els trontolls, i els descoratjaments, i els desenganys i les pors . . . . ., tot aniria bé!\nFragment final del conte que amb aquest tìtol\nva ésser publicat a la revista “En Patufet” n.157\nAny 6, 2ª època – 20 abril 1973\nPublicat per Editor el 18.4.17 Cap comentari:\nEtiquetes de comentaris: Dèiem ahir, En Patufet, Ramon Folch i Camarasa\nDèiem ahir - AUTOESTIMA - 16/04/2017\nL’autoestima és el sentiment subjectiu que una persona te de sí mateixa.\nLa majoria de les persones ens auto estimem, normalment de una manera saludable i positiva.\nLa capacitat d’autovalorar-nos es desenvolupa progressivament des de la infantesa. El concepte d’un mateix es forja al llarg de les dues primeres dècades de la vida d’una persona. Segons Kenneth Kendler, aproximadament el 30% de l’autoestima d’una persona està determinada genèticament a través de la personalitat, que anirà creixent i es modificarà segons l’entorn.\nEn resum: autoestima es l'opinió -bona, dolenta o neutra- que un té de si mateix.\nEn el seu fullet “Dotze actituds per a un bon envelliment - SER”, en Fèlix Pi i Perramon, situant l’autoestima com la 3ª Actitud: “SER JO”, ens deixà escrit:\n“Aquesta és molt important. M’atreveixo a dir que és el fil que embasta i relliga per on hem de circular durant el transcurs de la nostra vida. Al mateix temps, mai no s’ha d’expressar cap aire de sapiència, de superioritat, ni de petulància.\nReconèixer les equivocacions. Expressar les disculpes pertinents, però compte!, alhora mantenir una postura i conducta que preservin els principis fonamentals.\nEl sí i el no quan sigui conseqüent han de prevaldre al potser, al ja veurem, al em sembla, a la vacil·lació quan la qüestió en joc atempti als valor que ha de salvaguardar la personalitat del teu ser.”\nEn poques paraules: Ser fidel a un mateix.\nPublicat per Editor el 16.4.17 Cap comentari:\nEtiquetes de comentaris: Dèiem ahir, Fèlix Pi i Perramon, Kenneth Kendler\nDèiem ahir - RESPOSTA DE SÒCRATES - Jean de La Fontaine - 10/04/2017\nRESPOSTA DE SÒCRATES\nUn dia Sòcrates es va posar a construir la seva nova llar. Qui més, qui menys, tots censuraven la seva obra. Un trobava que l’interior no era digne de tal personatge. Altre criticava la façana. Tots sostenien que les habitacions eren molt petites.\n- Quina casa tan mesquina per tal home! - deien.\n- Volgués el cel -replicà Sòcrates- que tan petita com és, pugui omplir-la d’amics verdaders.\nEl gran Sòcrates tenia raó, trobant per aquests massa gran la seva vivenda.\nTothom es diu amic, doncs boig és qui es confia. No hi ha res més corrent que el nombre, ni res més rar que la cosa.\nPublicat per Editor el 10.4.17 Cap comentari:\nEtiquetes de comentaris: Dèiem ahir, Jean de La Fontaine, Sòcrates\nDèiem ahir - NO ES DEIXI ENGANYAR - C. Dean Fales - 2/04/2017\nNO ES DEIXI ENGANYAR\nFa uns anys, tenia un amic que havia muntat el seu propi negoci i estava tractant de convencem per què m’associes amb ell. “Però una de les coses que hauràs d’aprendre a fer, si vens amb mi”, em digué, “es fer semblar més difícils les coses que fas. Ho fas semblar tot massa fàcil. Els clients no pagaran tant si sembla fàcil”.\nPotser tenia raó. Suposo que deu ésser part de la naturalesa humana estar disposat a pagar més per aquell treball que sembla més difícil, comparat amb un altre aparentment més fàcil. Sens dubte que la pràctica que m’estava recomanant deu ésser força comuna. Però té un cert aire de frau i d’engany. No puc deixar de creure que els clients intel·ligents no es deixaran enganyar tan fàcilment.\nLes meves observacions m’han convençut, des de fa temps, que una de les característiques inconfusibles del professional és que no importa el que faci, quan ho fa, ho fa semblar fàcil. L’atleta que destaca, l’orador que sobresurt, l’art del músic ben dotat, l’acció decisiva de l’empresari professional, ens fa dir: “jo també podria fer-ho”. Sembla tan fàcil . . .\nEl que no veiem, sens dubte, són les hores interminables d’auto disciplina immisericorde, l’estudi, l’exercici i els errors. El fet de fer-ho de nou una vegada i un altre. Seguir tractant i tractant, corregint i corregint, fins que surt perfecta.\nAixí tan fàcil és el ser professional i cap falsa façana podrà substituir-ho mai.\nC. Dean Fales (1.960)\nPublicat per Editor el 2.4.17 Cap comentari:\nDèiem ahir - SOVINT EM COSTA RECORDAR LES COSES (I...\nDèiem ahir - UNA ROSA PER A L’ÀVIA - Ramon Folch ...\nDèiem ahir - RESPOSTA DE SÒCRATES - Jean de La Fon...\nDèiem ahir - NO ES DEIXI ENGANYAR - C. Dean Fales ...


Educa amb les TIC: diciembre 2013\nWordle és una aplicació gratuïta en la que l’usuari pot crear una pluja de paraules, les quals pot adoptar diverses formes, colors i fonts de lletra. És una eina que ens familiaritza amb la presentació visual de paraules destacades a partir d’un simple text.\nNo és necessari descarregar cap programa sinó que basta amb entrar a la web i començar a crear la pluja d’idees personal.\nAquest, és un wordle que He creat amb les paraules que es relacionen amb la importància que tenen les TIC dins les aules d’Educació Infantil.\nPublicado por lorena carreras barcelo en 3:22 No hay comentarios:\nCompetència Digital dels professors. Jordi Adell.\nJordi Adell, fa una exposició sobre les competències que hauríem de tenir els docents. Una investigació anomenada ACOT inunda a un sèrie d’escoles donant assessorament, posant tots els medis, etc varen avaluar quines eren les fases pels quals la tecnologia començava a formar part de la pràctica quotidiana dels docents (procés que dura de 3 a 5 anys). Aquestes fases són les següents: fase d’accés, fase d’adopció, fase d’adaptació, fase d’apropiació i fase d’innovació.\nPersonalment, considero que estic entre la fase d’adaptació i la fase d’apropiació, és a dir, com diu Adell de manera habitual estic integrant les noves tecnologies en pràctiques tradicionals com per exemple, edició de textos, presentacions, etc. En canvi també, durant la carrera m’han ensenyat i inculcat la importància del treball cooperatiu, interdisciplinari, basat en projectes d’aprenentatge. Tot i això, encara no he pogut dur a la pràctica aquesta disciplina a les aules però, si ja tinc aquesta mentalitat podré aconseguir està en aquesta fase d’apropiació.\nAquí vos pas un vídeo que ens ha penjat sa profe al mudel sobre el professor Jordi Adell.\nPublicado por lorena carreras barcelo en 2:35 No hay comentarios:\nSocietat de la Informació, Tencologies digitals i Educació. Manuel Area\nEn aquest article, Manuel Area, fa un anàlisi i planteja diferents perspectives en relació al nou context social, econòmic i cultura que està sorgint arrel de les noves tecnologies. Per tant, La velocitat amb la que s’estàn produïnt els canvis tecnològics i com afecten a nivell social, educatiu, polític, cultural, etc, fan necessari un replantejament dels models educatius, ja que l’educació segueix essent el motor de canvi de la societat.\nLes perspectives que M. Area, menciona són les següents:\nTercera revolució industrial: a on hi ha una demanda de consum terciari, amb les conseqüències de l’esgotament de recursos materials. Debat sobre la digitalització de la informació.\nGlobalització: des de la revolució industrial cap a una superació de fronteres locals i nacionals, marcant les tendències a una ruptura de la societat, cap a models capitalistes.\nTrobem diferents concepcions i discursos segons l’autor:\nDiscurs mercantilista des del qual la societat de la informació suposa un major benestar material i per tant, més felicitat pels individus.\nDiscurs crític - polític que defèn que les tecnologies digitals han d’estar al servei del desenvolupament social i humà i no controlat per un sistema capitalista.\nDiscurs tecnocentrista pel que les noves tecnologies se converteixen en el centre del canvi social i cultural.\nDiscurs apocalíptic que considera les noves tecnologies com el final dels valors de la modernitat i el pensament il·lustrat perquè supediten la cultura als interessos tecnocràtics.\nAmb aquestes perspectives assenyales anteriorment i com a conseqüència els seus afectes poder ser d’avantatges i inconvenients:\nPermeten i faciliten major comunicació\nRompen fronteres d’espai i temps\nEs pot accedir de de casa a qualsevol tipus d’informació.\nMillores l’eficàcia i qualitat de serveis\nNoves formes d’activitat productiva\nAugmenta el coneixement i contacte cultural\nObstaculitzen el progrés cap un model social més democràtic i d’equilibri en la distribució de la riquesa material.\nObstaculitzen el camí cap un model de societat menys agressiu amb la diversitat cultural i medi ambiental.\nEl progrés tecnològic no significa una millora del benestar dels ciutadans\nPerilla la pèrdua de les senyes d’identitat culturals de molts individus i col·lectius socials.\nInadaptació d’alguns sectors a causa de la rapidesa de l’evolució tecnològica.\nMal ús de les NNTT que responen a interessos mercantils\nEn aquest article, l’autor ens aporta informació, conductes i reptes per la consecució. A\nAixò implica una sèrie de reptes educatius. En veurem uns quants breument.\nIntegrar les noves tecnologies en el sistema i cultura escolar: a on els sistema escolar s’ha d’adaptar a les exigències i integrar les tecnologies digitals a les aules i als centres educatius.\nReestructurar els fins i mètodes d’ensenyança. Nous rols per a docents i alumnes: Una fita important per a l’educació serà la formació de infants com a usuaris conscients i crítics de les noves tecnologies i de la cultura que al seu voltant es produeix.\nEstendre la formació a través de ret d’ordenadors: la teleformació. El repte d’aquests és que aquests projectes educatius siguin de qualitat .\nRevisar i replantejar la formació ocupacional a la llum de les noves exigències sociolaborals impulsades per les noves tecnologies: Per afrontar els reptes laborals que aquestes innovacions impliquen s’han de prendre una sèries de mesures que facin possible l’acompliment dels objectius.\nNosaltres com a mestres tenim la necessitat de que els centres escolars s’adaptin a aquesta societat impulsora de les noves tecnologies. Per tant, és important que els centres s’impregnin d’aquesta necessitat que ens rodeja cada dia amb més força.\nS’ha d’ensenyar als alumnes a seleccionar la informació de qualitat, ja que a causa de la gran quantitat d’informació a la que es pot accedir, sorgeix la necessitat d’ensenyar als infants a ser crítics i responsables amb tota aquella informació que els arriba i aprendre a destriar-la i a seleccionar la que els pugui resultar més útil.\nPer altre banda penso que tot i que les persones som conscients de les avantatges i desavantatges que tenen les noves tecnologies, ens hem endinsat de manera bastant consumista. Amb això vull dir que, molts de nosaltres emprem les noves tecnologies no només per facilitar el treball sinó també per plaer i deixem de banda les coses importants com la comunicació verbal entre les persones.\nAquí us deix l'enllaç de l'article i el vídeo sobre la societat de la informació i educació :\nPublicado por lorena carreras barcelo en 8:08 No hay comentarios:\nSocietat de la Informació, Tencologies digitals i ...


El Consell de Mallorca es personarà en la causa com a «víctima» de l'espionatge\nMunar qualifica els fets de «molt greus, realitzats per gent amb pocs escrúpols»\nJoan J.Serra | 28 març 2000\nEl Consell Insular de Mallorca (CIM) es personarà en la denúncia pel presumpte espionatge informàtic de la Comissió d'Urbanisme per part del gabinet de Jaume Matas quan aquest era president del Govern. Així ho declarà ahir la presidenta de la institució, Maria Antònia Munar, qui indicà que col·laborarà en les investigacions que es puguin obrir en aquest cas.\nMunar qualificà l'afer de «molt greu, ja que crea una sensació d'inseguretat als ciutadans en no haver-hi garanties de la inviolabilitat de la informació. És com si Correus obrís la correspondència dels ciutadans. A més, coincideix amb un moment en què el Consell abandonarà el servidor implicat, Bitel, per haver creat el seu propi i que, després de l'actual període de proves, funcionarà en uns 15 dies». La presidenta explicà que «la nostra intenció és oferir el nostre servidor informàtic als ajuntaments i esper que aquest afer no sigui un entrebanc en la nostra credibilitat. Cal recordar que la gran majoria d'ajuntaments de Mallorca integren el consorci d'informàtica local. Nosaltres oferim totes les garanties de seguretat i confidencialitat».\nEn aquest punt, Munar recordà que «aquests mateixos ajuntaments han fet servir fins ara el servidor Bitel i, d'igual manera que es desviava la informació de la Comissió d'Urbanisme, també es podia rebotar la informació dels municipis». La presidenta del Consell indicà que «serà difícil culpar persones en aquest cas, però esper que es pugui esbrinar almenys qui donava les ordres i qui les rebia. Estam davant una qüestió molt greu perquè s'ha executat un traspàs d'informació sense el consentiment d'una de les dues parts i per fer-ne un mal ús».\nMaria Antònia Munar recordà que «ja fa dos anys que vaig expressar la meva desconfiança pel fet que el Govern manejàs una bona part de la informació de Mallorca a través del servidor Bitel». Així mateix, destacà que «el Consell ha estat la víctima d'aquest espionatge amb pocs escrúpols». El Consell Insular ha demanat explicacions per escrit a Bitel de tot el que ha ocorregut, si bé encara no ha rebut resposta.


OFERTA DE TREBALL: MONITOR DE L'AMPA ~ AMPA ESCOLA EL VINYET\nOFERTA DE TREBALL: MONITOR DE L'AMPA\n1.8.11 Feina 1 comentari\nDe cara al curs 2011-2012 es convoca una plaça de monitor/a per als serveis de canguratge i menjador que gestiona l'Ampa el Vinyet!\nPodeu enviar els vostres currículums al correu electrònic de l'Ampa: ampaelvinyet@gmail.com o bé, en suport paper, deixar-los a la bústia de l'Ampa situada a l'entrada de l'escola (C/ Pedraforca, 20), fins al pròxim dia 20 d'agost com a màxim.\nEs requerirà en primer lloc que la persona interessada acrediti el títol de monitor/a així com disposar de vehicle propi. L'horari requerit serà de 8:40 a 9:00, per al canguratge del matí, i de 12:00 a 15:00, per a les tasques de menjador, així com una hora a la tarda per a cobrir el canguratge de 17:00 a 18:00.\nAquests horaris restaran pendents en funció de l'horari definitiu per al curs vinent i podran ser modificats per part de l'Ampa per tal d'ajustar-los als serveis ofertats. Es valorarà l'experiència i les tasques realitzades en aquest àmbit de treball, sempre que es pugui acreditar.\nEl procés de selecció es durà a terme abans del 31 d'agost per tal de poder tramitar la incorporació abans del 12 de setembre (inici del curs 2011-12).\nAnònim 24 d’agost de 2011 a les 23:45\nQuan es faran les entrevistes per la sel·lecció de la plaça?...


Search this site Esteu aquíInici » Ressenyes » 30 anys de les SOFICA, un instrument de suport a la producció de cinema a França Ressenyes\nmaig 2011 30 anys de les SOFICA, un instrument de suport a la producció de cinema a França\nArran de la crisi de la producció de cinema francès als primers anys vuitanta, els responsables de la política francesa de la matèria van concebre un instrument nou per a atraure recursos econòmics privats a la indústria: les SOFICA. Trenta anys després de l’aprovació per llei d ela seva creació, el 1985, i encara que se n’ha modificat alguns aspectes del funcionament, segueix essent una eina que contribueix positivament al suport públic al cinema francès.\nLes Sociétés de Financement de l’Industrie Cinématographique et de l’Audiovisuel (SOFICA) són essencialment societats d’inversió destinades a reunir fons privats que es dediquen exclusivament a finançar la producció de cinema independent, i sobretot en films de pressupost inferior a vuit milions d’euros i primeres o segones obres dels directors. Són promogudes indistintament pels professionals del sector o per operadors financers i bancaris, sempre sota el control i autorització de l’Administració Pública. A canvi, els inversors participen dels beneficis que obtenen les pel·lícules i obres audiovisuals en què participen, a més d’un benefici fiscal (actualment del 36% de reducció dels impostos sobre la inversió).\nL’any 2014, segons el Centre National du Cinéma et de l’Image Animée (CNC) hi havia dotze Sofica actives, que van reunir 63 milions d’euros per a finançar obres, unes xifres semblants any rere any, i que permeten fer un balanç positiu de la iniciativa: un de cada tres films d’iniciativa francesa ha comptat amb el seu suport, amb una mitjana de mig milió d’euros per obra i un total de 1.850 títols ajudats per les Sofica en les tres dècades de funcionament.\nPrecisament, amb motiu dels trenta anys de la seva posada en marxa, el CNC va celebrar una taula rodona amb els diversos actors de la indústria per a parlar-ne, i acaba de fer públic el document amb la presentació que van fer de les Sofica. Molts del qui participen o els concerneix la política de foment del cinema català, ben segur, coneixen prou bé aquest mecanismes de suport a l’audiovisual, de la mateixa manera que en les discussions per a modificar el sistema espanyol d’ajuts s’haurà tingut en compte per a estudiar els incentius fiscals a les inversions en cinema. Però no està de més fer-ne un recordatori i facilitar l’accés a alguns documents del CNC sobre la matèria.\nDocument (Abril 2015): Investir dans le cinéma indépendant: l’ambitieux pari des SOFICA Document (Agost 2011): Les SOFICA. Un dispositif original de financement du cinéma et de l’audiovisuel


Jornada passada per aigua en la lliga de Llargues i Palma - PilotaViu\nJornada passada per aigua en la lliga de Llargues i Palma\nSi la setmana passada no es van jugar moltes de les partides a causa de la pluja, aquest cap de setmana s’ha repetit la situació.\nDilluns, 23 de març de 2015 a les 13:30h\nEn la primera categoria de Llargues, només es va jugar una partida, la de Murla A contra L’Alfàs, el resultat va ser 10 a 2 a favor de l’equip local que es manté una setmana més en primera posició amb el permís de Benimagrell i Sella que fa dos caps de setmana que no hi poden jugar a causa de la pluja i el tancament del carrer de Benidorm per una epidèmia de legionel·la. La partida no va tenir massa transcendència. Va guanyar el primer joc L’alfàs, el traure Dani ho va intentar però els ses companys no el van acompanyar. Per part de Murla, van començar fluixos però, a poc a poc, van entrar en la partida i no van deixar fer més que un altre joc a l’equip visitant. Les altres dues partides no es van jugar i caldrà esperar les vacances de Pasqua i la jornada reservada per jugar les partides ajornades per saber exactament com va la classificació.\nL’equip de Murla B tenia jornada de descans aquest cap de setmana.\nEn la primera categoria de Palma, es van poder jugar totes les partides excepte la de Murla contra Sella que es va suspendre per la pluja.\nL’equip de Tibi A va resoldre còmodament el seu enfrontament contra Laguar: Tibi A 10 Laguar 1. La diferència la va marcar la potència i força dels jugadors de Tibi. Laguar no va poder fer front dins del carrer artificial on és necessari tenir molta potència per poder aconseguir quinzes. Tibi A es manté líder de la categoria amb 17 punts seguit per Agost amb 15. Els dos ja han obert una bretxa considerable respecte als seus seguidors.\nEl mateix resultat es va donar en la partida d’Agost contra Benidorm. 10 a 1 a favor d’Agost. Benidorm ho va intentar durant tota la partida però la superioritat de l’equip d’Agost va marcar la diferència, fins i tot les difícils tretes arrimades a la paret per part de Dani, el traure de Benidorm, van tenir contestació per part de Ramon, en un estat de forma immillorable. Els quinzes i els jocs van caure sempre per part de l’equip local. Agost suma tres punts més i assegura la segona posició en la classificació.\nLa partida de Calp contra Tibi B va ser la més disputada de la jornada. El resultat 8 a 10, va ser favorable a l’equip visitant. Partida molt igualada des del principi però sempre Tibi B per davant en el marcador fins a arribar a empatar a 6. Va ser el moment en què Calp va llegir millor la partida i va guanyar el seté joc i es va avançar, Tibi recupera i empata a 7. Torna a avançar-se Calps i es col·loca 8 a 7, van ser el millors jocs de la partida. Calp pareixia que tenia la partida a la butxaca, però va ser quan va aparéixer el millor Mendieta i un Isaac molt motivat. Amb la seua participació, Tibi B va aconseguir empatar i avançar-se 9 a 8 mentre que Calp s’enfonsava i cometia molts errors que van deixar que Tibi B fera el desé joc i emportar-se la partida. Tibi B es col·loca dins del quartet que jugarà la fase final de la Lliga, mentre que Calp escala un lloc en la classificació.\nEn la capçalera de la segona categoria de Llargues, es concentren tres equips: Mutxamel, La Vila i Campello. Mutxamel va davant amb un punt de diferència, però La Vila té una partida menys. Tot això sense deixar de banda Finestrat i Sella que tenen dos punts menys que el primer. Interessant es presenta la tornada de la Lliga en aquesta categoria.\nEn tercera categoria de Llargues, és Fondó dels Neus qui es manté fort al capdavant una setmana més. Tibi i els dos equips de Crevillent completen el grup de quatre primers i comencen a marcar diferència respecte a la resta.\nPel que respecta a Palma, en segona categoria, Xàbia lidera el grup A, Benimagrell el grup B i Calp el grup C. Benimagrell és l’equip que més segura té la classificació mentre que els altres dos equips tenen els perseguidors molt pegats.\nLa classificació en la tercera categoria de Palma no ha tingut moviments ja que no s’ha pogut jugar cap partida a causa de la pluja. Continua l’equip de Tibi al capdavant.\nDe cara a la jornada del cap de setmana vinent, les partides que es jugaran són les següents:\nLLARGUES: BENIMAGRELL - MURLA A, ALFÀS - PARCENT, MURLA B - BENIDORM. SELLA DESCANSA\nPALMA: SELLA – CALP, TIBI B – MURLA, BENIDORM – TIBI A – LAGUAR – AGOST\nLLARGUES: TORMOS – CAMPELLO, LA VILA – SELLA, XALÓ – FINESTRAT, MURLA - MUTXAMEL\nPALMA GRUP A:BENIMANTELL – LAGUAR, SELLA C – XALÓ, PARCENT – CASTELLS XÀBIA DESCANSA\nPALMA GRUP B: SANT VICENT – BENIMAGRELL, BENIDORM – SELLA B\nPALMA C: SANT VICENT B – LLÍBER, FINESTRAT - POBLE NOU, BENIDOLEIG - SELLA A CALP DESCANSA\nLLARGUES: PARCENT – FONDÓ DE LES NEUS, AGOST - TIBI\nPALMA: LA NUCIA – RELLEU, XIXONA – BENIDOLEIG, BENIFALLIM – TIBI


Barça i Madrid en la societat líquida\n"El futbol és un fenomen social complex, de consum multi-capa, que transcendeix el simple entreteniment per convertir-se en un aspecte fonamental de l'economia i la política de moltes comunitats humanes"\nXavier Ginesta Juliol 22, 2017 11:43 am\nUna de les principals conclusions del I congrés en Regionalism and Nationalism in Contemporary International Sport, que es va celebrar a la UVic-UCC el passat mes de juny va ser la necessitat d’abordar l’objecte d’estudi, majoritàriament el futbol, des d’un punt de vista que posi en valor el seu component teòric, intel·lectual i transdisciplinar, que s’allunyi de la rauxa amb què malauradament el periodista esportiu l’ha treballat massa sovint –i, si no, miri’s la manera com la premsa de Barcelona i Madrid han tractat l’escorcoll al iot de Cristiano Ronaldo a les Balears–. També hem de poder parlar de futbol, quotidianament, allunyant-nos de la piulada, del titular i el fanatisme.\nEn la contemporaneïtat, el futbol ja no és un entreteniment que simplement algú pugui re-qualificar “d’opi del poble”. Ens trobem davant d’un fenomen social molt més complex, de consum multi-capa, que transcendeix el simple entreteniment per convertir-se en un aspecte fonamental de l’economia i la política de moltes comunitats humanes. Sense anar més lluny, a Espanya el futbol va generar l’any 2013 uns 7.600 milions d’euros, un 0,75% del PIB estatal, segons un estudi de la consultora KPMG. Un document més antic elaborat per la mateixa LFP, de l’any 2004 i titulat Impacto del fútbol professional en la economia española, encara era més agosarat i xifrava l’aportació al PIB estatal del 1,7% (8.000 milions d’euros), concretament el 2,5% del sector serveis.\nDavant d’aquestes xifres és impossible afrontar l’anàlisi del fenomen de forma conjuntural, i és bo començar a marcar tendències que ens permeten entendre una mica més l’estructura d’un sector que té una incidència multidimensional en la nostra quotidianitat. En aquest anàlisi en comentaré tres que considero essencials, i estan intrínsecament lligades: la transformació dels clubs en “multinacionals de l’entreteniment”, la seva redefinició com a agents paradiplomàtics i, finalment, la volatilització de les seves identitats en un context de postmodernitat o societat líquida.\nEn primer lloc, des de principis de segle els grans clubs de futbol han patit un procés de transformació empresarial que els aproxima al concepte de “multinacionals de l’entreteniment”. En aquest sentit, els grans clubs europeus passen a competir directament amb d’altres conglomerats –molts d’ells forjats en el sector dels mitjans de comunicació (News Corporation, Time Warner, Disney…)– per atraure consumidors, disposats a comprar i viure experiències 24/7. L’espectacle en directe es converteix en un més d’una oferta de productes i serveis que van des de l’explotació de les instal·lacions per a empreses i particulars, fins a la creació de parcs temàtics o ciutats dels socis: sense anar més lluny, el què el Real Madrid va planificar l’Orient Mitjà, el Barça i Mission Hills Group volen fer a l’illa Hainan o, també, el projecte de Leo Messi Management, juntament amb Phoneix Group i Mediapro, a Naijing.\nEn segon lloc, cal destacar que el posicionament internacional de les grans marques futbolístiques ha convertit a algunes organitzacions en agents paradiplomàtics. O, en tot cas, en actors partícips d’una paradiplomàcia corporativa a escala global que ajuda a travar el posicionament dels seus territoris d’origen en el competitiu mercat internacional de turistes i inversors. La millor representació internacional de la marca Barcelona, malauradament per l’esperit olímpic que encara desprèn, és avui gràcies als èxits del Barça durant els darrers anys. O, malgrat el biaix periodístic que s’hi observa, un estudi del diari francès Libération exposa que un dels actius més preuats de la marca Espanya és el seu futbol. Fins i tot, alguns clubs apel·lant als seus valors d’origen, han fet un pas més i s’han volgut endinsar en accions de peace-building, com va fer el FC Barcelona a Israel i Palestina ara fa quatre estius. Malgrat l’honradesa de l’acció, es va posar de manifest que, avui per avui, el futbol no ho pot agermanar tot.\nFinalment, malgrat el localisme històric dels clubs europeus, la seva necessitat d’obrir mercats globals per a continuar creixent econòmicament i mantenir la competitivitat (el Barça té oficines comercials a Hong Kong i Nova York) n’ha diluït les seves identitats. Els valors històrics del Barça que Hans Gamper va assentar el 1908, en la refundació d’un club que es va associar a l’emergent catalanisme polític (catalanisme, club multiesportiu, universalisme i democràcia), queden difuminats a escala global per vehicular la identitat corporativa de l’entitat a través de valors molt més globals i transversals. Resa la web del club: “El respecte, l’esforç, l’ambició, el treball en equip i la humilitat són els cinc principals valors que descriuen l’esperit del FC Barcelona”. Malauradament, tampoc disten tant dels que el Real Madrid, l’etern rival, té descrits a la web de la seva Fundació: “Respecte, treball en equip, transparència, solidaritat, compromís, igualtat i motivació”. Deia Zygmunt Bauman que la societat líquida era d’identitats canviants, difuminades. Possiblement, tenia també raó en el món del futbol professional.


Aigües de Manresa no pensa obrir l'Agulla fins dilluns - Regió7\nAigües de Manresa no pensa obrir l'Agulla fins dilluns\nNo s'hi podrà fer pícnics ni utilitzar les fonts ni parcs infantils\n27·05·20 | 11:54\nImatge del Parc de l'Agulla buit | OSCAR BAYONA\nLa Junta de la Sèquia i Aigües de Manresa, propietàries del recinte, no tenen previst obrir fins dilluns, 1 de juny, les portes del parc de l'Agulla perquè els ciutadans hi puguin accedir de nou després de setmanes tancat per la crisi de la Covid-19.\nEn un comunicat, els responsables del parc expliquen que l'obertura es farà seguint tota una sèrie de mesures preventives per evitar contagis. Aquestes mesures es trobaran indicades a les portes d'entrada del recinte i, també, dins el parc.\nA més, per complir amb les necessitats actuals també s'estan adaptant alguns espais, com els lavabos.\nAlgunes de les mesures que hauran de prendre els usuaris del parc seran respectar la distància de separació de 2 metres, entre persones que no convisquin; evitar l'ús dels bancs; no manipular les fonts (que estaran fora de servei); no utilitzar els parcs infantils; no fer pícnics i respectar l'aforament màxim dels lavabos.


L'embolic de les nacionalitats dels detinguts arran dels fets de Berga\nDe vegades es diu irònicament que quants més diaris llegeixes, més canals de televisió veus i més ràdios escoltes menys saps o, altrament dit, més dubtes tens sobre el que has llegit, vist o escoltat. Un bon exemple el tenim amb el que diuen els diaris sobre els fets succeïts a Berga recentment. En concret, ens referim a la nacionalitat dels detinguts arran d'aquests fets.\nA partir de les dades aportades per diversos diaris podem elaborar el quadre següent:\nespanyols equatorians marroquins polonesos bolivians dominicans\nEl Mundo i El País\nEl Periódico i El Punt\nLV no ens diu la nacionalitat dels detinguts no espanyols ("y el resto, marroquíes, polacos, dominicanos y eucatorianos"). Vist el quadre potser és la millor opció perquè l'embolic de les nacionalitat és prou evident. Hi ha bolivians entre els detinguts? O bé són dominicans? Quants marroquins hi ha detinguts, tres o quatre? Quin és el nombre d'equatorians detinguts?\nTot plegat serveix per il·lustrar un cas en què com més t'informes menys saps en el sentit que si llegeixes un diari creus que saps alguna cosa (tot i que sigui errònia), mentre que si en llegeixis sis tens més dubtes que no pas altra cosa.


Avaya Surge guanya el Or en els Premis Edison 2017 - Allcom\nLa companyia obté el màxim guardó en la categoria de Seguretat Cibernètica.\nescrit per: Redacció RedesTelecom04 de maig 2017\nEn el marc de la celebració del 30 aniversari dels Premis Edison per reconèixer el millor en innovació i excel·lència en el desenvolupament de nous productes i serveis, durant un esdeveniment celebrat el 20 d’abril a la ciutat de Nova York es va anunciar que, gràcies a la seva innovació, Avaya va ser reconeguda amb el Or en la categoria de Seguretat Cibernètica.\n“La seguretat és possiblement el major obstacle per a adoptar estratègies de l’Internet de Coses i l’impacte potencialment profund en la innovació”, va dir Liam Kiely, vicepresident de Avaya. “Si bé els mètodes actuals per assegurar IOT són molt complexos, cars i amb diferents graus d’efectivitat, “Avaya Surge” és just el contrari: altament segur, simple i rendible “.\nSer reconegut amb un Premi Edison s’ha convertit en un dels majors guardons que una empresa pot rebre en nom de la innovació i els negocis. Els premis porten el nom de Thomas Alva Edison (1847-1931), les invencions, nous mètodes de desenvolupament de productes i èxits innovadors literalment van canviar el món, el que li va valer 1,093 patents als Estats Units i el va convertir en un nom familiar a tot el món.\n“Els nostres jutges van reconèixer la solució” Avaya Surge “com un autèntic innovador entre els molts productes inclosos en aquesta categoria”, va dir Frank Bonafilia, director executiu dels Premis Edison.\nLa votació entre els seleccionats per als premis Edison va ser realitzada per un panell de més de 3.000 executius líders de negocis, incloent guanyadors de premis atorgats en el passat, acadèmics i líders en els camps de desenvolupament de productes, disseny, enginyeria, ciència i medicina .\nA més de la cerimònia de gala, el programa anual dels Premis Edison va incloure activitats estratègiques al llarg d’un dia complet: “Fòrum Conegui als Innovadors” i “Demostracions de Innovadors”, que van oferir als presents tota una experiència pràctica amb molts dels productes guanyadors.


Katy Perry publicarà un documental de la seva vida - RAC105\nKaty Perry publicarà un documental de la seva vida\nS'ha inspirat amb Taylor Swift\nÚltimament Katy Perry és notícia per molts motius. Fa pocs dies va treure un disc nou titulat Smile i també ha sigut mare de la seva primera filla, la Daisy, amb Orlando Bloom.\nAra torna a ser notícia perquè prepara un documental que parlarà de la seva vida. L’artista ha explicat que està acumulant material audiovisual des del 2017, moment en què va fer una gira mundial per promocionar el disc Witness.\nUna publicación compartida por KATY PERRY (@katyperry) el 8 de Sep de 2020 a las 9:00 PDT\nEn unes declaracions al diari Daily Star, ha dit que vol fer un documental que ensenyi els aspectes més professionals, però també part de la seva vida privada. Ha afegit que s’ha inspirat en altres artistes que han fet el mateix, com la seva rival Taylor Swift, amb qui sembla que, després d’anys de retrets, han aconseguit ser amigues.\nJa se n’han preparat cinc capítols, però amb la gran quantitat d’imatges que té, podrien arribar a ser-ne vuit, nou o deu.\n‘Miss Americana’, el documental de Taylor Swift, ha estat un èxit\nEl 23 de gener d’aquest any, Taylor Swift va presentar Miss Americana al festival de cinema de Sundance, amb una gran acceptació per part del públic. Uns dies més tard, el 31 de gener, s’estrenava a Netflix i va ser un èxit.\nLa crítica l’ha definit com una pel·lícula íntima, empoderadora , genuïna i divertida. Es pot veure la vida i la carrera de Swift, inclosa la realització del seu setè àlbum d’estudi, Lover.


L’obra parla de nosaltres, de com les nostres ganes de deixar rastre es poden convertir en un acte d’amor, en un motor de canvi o en una trampa de la vanitat. Ens preguntem pel significat de “perdre el temps”, “aprofitar el temps” i “esperar”. I en aquest moment d’espera, abans de fer algun salt que desconeixem, és on ens situem per començar a explicar la nostra història. Matem el Doraemon i ‘al lío’. Està clar que ens queda una bona feinada. Però no plorarem davant vostre.\nDirecció: Elena Martín i Anna Serrano\nDramatúrgia: Xavi Gamito, Elena Martín i Anna Serrano\nIntérprets: Guillem Barbosa, Arnau Comas, Blai Juanet, Alba Sàez, Elena Martín, Claudia Serrahima, Carla Linares, Marina Garmendia i Anna Serrano\nEspai escènic: Marc Salicrú amb la col·laboració de Marina Garmendia i Martí Pavia\nMúsica i espai sonor: Clara Aguilar i Laura Weissmahr\nAudiovisuals: Clàudia Serrahima i Martí Pavia\nAjudant de direcció: Laura Cabello ‘Topo’\nProducció: Carla Celda\nAmb el suport de ELS MALNASCUTS (Sala Beckett)\nVVAA no és una companyia, és un col·lectiu artístic. VVAA no és només teatre, és un ajuntament de persones i disciplines. El motiu és la llibertat i la dimensió. Volem comprometre’ns amb la renovació de la cultura i l’art. En les creacions de VVAA es transcendeix l’espai de consum individual establint patrons efímers de relacions interpersonals.\nEls seus darrers espectacles són Like si lloras (Sala Beckett 2016, i Volksbühne Berlin, 2017), Wohnwagen (La Seca 2016 i Festival ZIP, Teatro Español 2017. Finalista Premi BBVA i nominació a Noves Dramatúrgies Premis Butaca 2017), i recentment Pool (no water), on han col·laborat amb Íntims Produccions (Fira Tàrrega 2017 i Març 2018 a la Sala Beckett). Amb la voluntat de recerca al marge de la mercantilització, el col·lectiu VVAA -aleshores encara sense aquest nom- va ser la llavor del laboratori d’experimentació teatral Els malnascuts, que, formant part de la seva línia pedagògica, funciona encara amb regularitat en el context dels laboratoris de creació de la Sala Beckett.


PER QUÈ HAS DE VINDRE A ACOMPANYAR A LES 3 MAGUES DE GENER? VALÈNCIA - Agenda Feminista\nFESTA DE LA INFANTESA, CAVALCADA DE LES TRES MAGUES DE GENER\nFa quasi un segle que un grup de dones i home savis es van reunir i van pensar en la necessitat d’una celebració festiva per a la infància. La festa havia d’arribar a tots el xiquets i xiquetes de la ciutat de València, independentment de la seua raça i de la ideologia dels seus pares.\nL’últim dia de la Setmana de la Infància es tancaria amb una cavalcada on les tres magues de la humanitat: Llibertat, Igualtat i Fraternitat eixirien a recórrer els carrers de la ciutat de València per a recordar-nos amb la seua presència l’ideal de solidaritat i respecte sense els quins el món no pot avançar ni aconseguir un grau de sostenibilitat que faça possible la vida. Ens ho recordarien a través dels nostres senyals d’identitat com a territori i com a poble, de la nostra cultura, art, teatre i música.\nRecuperar l’esperit d’esta celebració que va veure la llum per primera vegada l’any 1937, enmig de la Guerra d’Espanya (1936-1939), davant milers de xiquetes i xiquets que van ser obsequiats que van ser obsequiats amb joguines, llibres i entrades per assistir a sales d’espectacles és un acte de justícia i de memòria històrica.\nCelebrar diumenge que ve dia 7, la Festa de la Infantesa amb la cavalcada de Les Magues de Gener, és celebrar l’alegria de reconèixer-nos en les altres persones, l’optimisme que atorga sentir eixa empatía i la generositat i l’harmonia que concedeix la màgia de l’altruisme que no de la caritat.\nUna festa dedicada a la infància des d’una perspectiva laica, on caben totes les persones solidàries, una celebració exempta de divisió per classes socials i sense finalitat dogmàtica. Una festa que ens recorda la importància humanista de no voler per a altres el que no volem per a nosaltres mateixes. La setmana de la infància va nàixer republicana i com a tal va pretendre institucionalitzar uns dies lúdics de felicitat i cultura al voltant dels més xicotets partint d’un palmito d’actes ètics i festius per la no-violència. Contribuïx a recuperar esta bella tradició participant en ella perquè l’atenció i l’atenció als i les xiquetes demostra el grau de civilizació”\nUna festa dedicada a la infància des d’una perspectiva laica, on caben totes les persones solidàries, una celebració exempta de divisió per classes socials i sense finalitat dogmàtica. Una festa que ens recorda la importància humanista de no voler para uns altres el que no volem para nosaltres mateixes.\nLa setmana de la infància va nàixer republicana i com tal va pretendre institucionalitzar uns dies lúdics de felicitat i cultura al voltant dels més menunts partint d’un ventall d’actes ètics i festius per la no violència.\nContribuïx a recuperar aquesta tradició participant en ella perquè l’atenció i la cura als xiquets i les xiquetes demostra el grau de civilització d’un poble.\nFins a diumenge que ve!! Eixida 12:00 hores, des del Parterre, per carrer de La Pau i fins a l’Ajuntament.\nCRÓNICAS3Magues, Cavalcada, Gener, Infantesa, València\nPrevious Previous post: ÚLTIMO DÍA DEL AÑO EN LA AGENDA FEMINISTA\nNext Next post: VALENCIA, PLATAFORMA CEDAW SOMBRA PV


La Fiscalia estudiarà la incompareixença de Joan Coma abans de proposar mesures al jutge | NacióDigital\nper Redacció , 24 d'octubre de 2016 a les 14:40 |\nEl regidor Joan Coma, en roda de premsa aquest dilluns. Foto: Carles Fiter\nLa Fiscalia de l'Audiència Nacional estudiarà "degudament" si sol·licita al jutge d'aquest òrgan, Ismael Moreno, l'aplicació d'alguna mesura després que Joan Coma i Roura no hagi anat a declarar. El regidor de la CUP de Vic estava citat aquest dilluns davant el jutge per un presumpte delicte d'iniciació a la sedició.\nComa, que aquest matí ha assenyalat que "no reconeix l'autoritat de cap tribunal", va ser citat per haver apel·lat a la desobediència a les institucions i tribunals espanyols en un ple municipal on es votava una moció de suport a la declaració de ruptura.\nDesprés que Coma hagi plantat l'Audiència, el titular del jutjat central d'instrucció ha traslladat el cas a la Fiscalia per tal que informés quina hauria de ser la seva actuació.\nAquest matí partits i entitats sobiranistes han donat suport al regidor, que ha ofert una roda de premsa a Vic. L'edil ha reclamat als Mossos que no acatin una possible ordre de detenció però ha fet una crida a respondre a l'actuació policial sense cap tipus de violència.\nEl regidor "cupaire", que ha agraït la presència a Vic de representants de "tots colors", ha assegurat que avui continuaria la seva tasca municipal amb "total normalitat" a l'espera si hi ha algun moviment judicial o policial. "Som conscients que amb ànims de generar conflicte l'Audiència Nacional instarà els Mossos a detenir-me per enfrontar-los amb un moviment popular molt potent", ha assegurat Coma que, a banda de "demanar-los que no acatin", ha fet una crida a respondre sense violència "ni tan sols insultar-los". Aquesta tarda, a partir de les cinc, s'ha convocat una concentració de suport a la plaça del Pes de la capital osonenca.\nPolítica, Joan Coma Roura, Joan Coma, sedició, procés català


Augmenta el nombre de rehabilitacions a la demarcació | Canal Reus TV\n14:10 - 11 abril 2019\nAixí ho ha confirmat el Col·legi d'Aparelladors, Arquitectes Tècnics i Enginyers d'Edificació (COAATT). Un creixement que també corroboren des de l'Ajuntament de Reus, des d'on asseguren que durant els últims 5 anys s'han concedit un total de 44 llicències d'habitatges al centre de la ciutat.\nEl nombre d'inversions en rehabilitació a la demarcació de Tarragona ja supera el d'obra nova. De fet, i segons el COAATT, durant el 2018, es va invertir un total de 113 milions d'euros en obres de rehabilitació, el que suposa un augment del 26% respecte a l'any anterior. Unes obres que en la majoria dels casos serveixen per rehabilitar la façana i millorar l'accessibilitat, tal com assegura Jordi Roig, membre de la Junta del COAATT.\nPer la seva banda, el regidor de Promoció Econòmica i Urbanisme de l'Ajuntament de Reus, Marc Arza, assegura que en els últims 5 anys, s'han concedit 44 llicències de rehabilitació d'habitatges al centre de la ciutat. Unes xifres que segons Arza evidencien que el centre de Reus no només és comercial, sinó també residencial.\nSi parlem del tipus d'edificis que més es van rehabilitar durant el 2018, veiem com més de 200 obres van anar destinades a l'habitatge unifamiliar i gairebé 400 a blocs d'edificis. En aquest sentit i en la majoria de casos, es van rehabilitar façanes, cobertes, interiors d'habitatges i millores d'accessibilitat.\nrehabilitació habitatge COAATT Ajuntament de Reus


TREKKING SANT SADURNÍ: Turó del Tagamanent\nTuró del Tagamanent\nComplet i variat recorregut circular sortint des del bonic poble de Figaró-Montmany. Pujarem el turó del Tagamanent (1058) on podrem gaudir d'unes vistes espectaculars de la Plana de Vic i del Vallès Oriental. Recorregut sense gaires dificultats, però amb un llarg tram de pendent pronunciat, per un bonic corriol.\nRuta qualificada de nivell mitjà, amb 16 km de distància i 800 m de desnivell positiu.\nLloc de trobada: Pàrquing del CAP de Sant Sadurní\nData i hora: 10 d'octubre, a les 7:30 h.\nCaminada oberta exclusivament a sòcies i socis del C.E. Trekking Sant Sadurní.


Les sis primeres lletres del meu abecedari...Collage\nEtiquetes de comentaris: Abecedari 1\nNúria 5 de gener de 2010, a les 6:14\nDolors aquest abecedari és genial.\nA més segur que és molt motivador per als xiquets i xiquetes.\nJo també volia preparar un abecedari per a la classe. No ho tenia molt clar. Ara ja ho tinc més.\nGràcies per les teves idees i per compartir-les.\nDolors Todolí 5 de gener de 2010, a les 9:44\nHola Nuria, aquest abecedari ja fa temps que el vaig fer ( estàn totes les lletres) i em serveix per introduir diferents activitats com ara inventar petits poemes, buscar diferents lletres i fer collages de la primera lletra del seu nom, inventar petites històries veient les imatges...\nQuè fa la lletra A enmig de la mar?...\nM´alegra que t´aprofite...


Prop de cinc-centes persones assisteixen al concert de l’Orfeó Català a Riudoms – Arquebisbat de Tarragona\nProp de cinc-centes persones assisteixen al concert de l’Orfeó Català a Riudoms\nPàgina d'inici / Prop de cinc-centes persones assisteixen al concert de l’Orfeó Català a Riudoms\nEl dissabte dia 26 de gener, prop de cinc-centes persones van poder gaudir de les grans veus de l’Orfeó Català a la Parròquia de Sant Jaume Apòstol de Riudoms. El motiu de l’acte era la commemoració dels cinquanta anys de l’orgue parroquial, regalat en el seu moment pel Sr. Josep Maria Sentís i la seva esposa. Per a la Parròquia, aquest aniversari vol ajudar a redescobrir la vàlua d’aquest instrument i alhora poder fer-ne una acurada restauració i posada al dia després de tants anys.\nEl concert va anar dedicat especialment al Sr. Josep M. Sentís i al músic i compositor Joan Guinjoan, fill de Riudoms i traspassat recentment.\nEl concert va comptar amb l’assistència de l’alcalde de Riudoms, Sr. Sergi Pedret i regidors del Consistori riudomenc; el president de l’Autoritat Portuària de Tarragona, Sr. Josep M. Cruset i la presidenta de l’Orfeó Català, Sra. Mariona Carulla, entre d’altres.\nIndicacions per a l’assistència a la celebració de la BeatificacióNotícies\nMn. Rafael Serra: «Deixem el camí ecumènic a les mans de Déu»Notícies


Detingut el director d'una entitat bancària de Manacor que col·laborava amb un grup criminal que realitzava estafes mitjançant préstecs\nEl nombre d’afectats ascendeix a uns 40 casos i la suma de doblers podria superar els 200.000 euros\nAgents de la Policia Nacional, van detenir la setmana passada a tres persones, totes elles de nacionalitat espanyola, per integrar un grup criminal dedicat a cometre estafes. Entre els ara detinguts figuren un home de 37 anys, la seva parella, una dona de 42 anys, així com un tercer home de 42 anys.\nDes de principis de l’any 2020 es van detectar operacions fraudulentes que tenien unes característiques en comú, consistint preferentment en la formalització fraudulenta de línies de crèdit amb diferents entitats financeres, en la qual s’utilitzaven dades de terceres persones sense que aquestes tinguessin coneixement d’aquestes operacions.\nUna vegada realitzaven els contractes mercantils i obtingut els doblers, dirigien transferències a comptes que el grup criminal manejava i extreia l’efectiu en caixers automàtics. D’igual manera es duien a terme compres per internet, recollint la mercaderia en diferents direccions de la geografia mallorquina.\nModus operandi definit\nDurant la recerca es va observar l’existència d’un modus operandi definit i recurrent pel qual, tenint accés a documentació i dades personals de les potencials víctimes, obrien de manera telèmatica comptes bancaris i sol·licitaven línies telefòniques prepagament a nom d’aquestes, per a a continuació tramitar una petició de línia de crèdit/compra finançada a les entitats de crèdit, aportant aquesta documentació obtinguda fraudulentament i una nòmina falsificada, a fi de donar fiança dels ingressos del qual seria el titular del préstec.\nUna vegada realitzat aquest tràmit, indicaven que es realitzessin les transferències a un compte que el grup manejava a nom de les víctimes, sense coneixement ni autorització. Després els doblers eren retirats en efectiu en caixers automàtics.\nD’igual manera realitzaven compres finançades de manera telemàtica, comanda que s’havia de lliurar en una direcció facilitada, si bé eren recollits pels investigats en la pròpia via pública, després de contactar amb els repartidors a través dels números de telèfon prepagament aportats, perdent així el rastre de la mercaderia.\nOcultació, anonimat i fugida perillosa dels dos principals investigats\nEls investigadors van realitzar àrdues gestions per a l’esclariment dels fets, en el qual van aconseguir identificar als principals investigats, tractant-se d’una parella establerta a Mallorca, comprovant com els mateixos havien adoptat una sèrie d’hàbits que els garantia la seva ocultació i anonimat en el seu dia a dia, sense disposar d’un domicili fixe i canviant sovint de vehicle, dificultant d’aquesta manera la seva localització.\nDe fet, sabien que al principal investigat li constaven sis requisitòries judicials per a la seva detenció i algunes d’elles el seu ingrés a la presó, sense que fins al moment pogués ser localitzat.\nEn dues ocasions, una al juny de l’any passat i una altra al febrer d’aquest mateix any, quan els dos principals investigats circulaven amb cotxe, en el moment que s’anava a procedir a la detenció, es van donar a la fugida provocant danys en vehicles policials i intent d’atropellament de dos dels agents.\nDades essencials per a cometre les estafes obtinguts del tercer implicat\nEls agents van poder comprovar com en les operacions financeres s’aportava documentació falsificada de les víctimes i que existia un denominador en comú de totes elles, que tenien o havien tingut en el passat compte en una mateixa entitat bancària, per la qual cosa els investigadors van sospitar que algú d’aquesta entitat els pogués facilitar les dades i informació necessària per a poder dur a terme l’estafa.\nEls investigadors van poder identificar a un empleat, concretament a un director d’una sucursal bancària de Manacor, obtenint indicis i proves que li vinculaven amb els fets.\nAquest tenia accés a documents personals de les víctimes i a més informació d’aquestes, cridant l’atenció que totes elles no tenien domicili en la proximitat de la zona d’influència de la sucursal en la qual treballava. Fins i tot alguns dels perjudicats tenien residència fora de Balears, en ciutats com València o Madrid.\nDetencions dels investigats\nFinalment, els agents del grup de Delinqüència Econòmica i Delictes Tecnològics, després de diversos dispositius de cerca, van procedir a la detenció en la localitat de Sa Pobla, dels dos principals investigats, dimarts passat nou de març, com a presumptes autors de delictes d’estafa, usurpació d’estat civil, falsedat documental, pertinença a grup criminal, delicte contra la seguretat viària, atemptat a l’agent de l’autoritat i danys, intervenint als detinguts doblers en efectiu i una targeta bancària a nom d’una de les víctimes, entre altres efectes.\nTots dos van passar a disposició judicial, decretant-se el seu ingrés a la presó provisional.\nPosteriorment els agents van poder localitzar al tercer investigat, el director de l’entitat bancària establerta a la capital del Llevant, procedint a la seva detenció el passat 11 de març, com a presumpte autor de delictes d’estafa, falsedat documental, usurpació d’estat civil, revelació de secrets i pertinença a grup criminal.\nEl passat dia quinze de març, els agents van dur a terme una entrada i registre en el domicili dels principals investigats, situat a Sa Pobla, on van intervenir nombrosa documentació a nom de les víctimes i altres perjudicats dels quals no es tenia constància.\nA més de trenta telèfons mòbils d’alta gamma, alguns d’ells preparats per a la seva venda, rellotges intel·ligents, quatre televisors, set ordinadors portàtils, tauletes, dues plaques fotovoltaiques i altres efectes.\nTambé es va intervenir una maquina lectora de targetes bancàries, una impressora i quaranta targetes blanques llestes per a la seva impressió.\nLa recerca continua oberta a fi de localitzar a més perjudicats, acreditant fins al moment cent trenta mil euros estafats, si bé atesa la documentació intervinguda en el domicili i la troballa de més víctimes, s’estima que aquest import superarà els dos-cents mil euros.\nNotícies relacionadesDetingutdirectorentitat bancàriaestafesgrup criminalManacorprestec\nL’hospital de Manacor recupera l’activitat quirúrgica


L’AIJEC i la seva posició davant la situació creada al voltant de l’1-O\nDavant dels comunicats que diverses patronals han emès o subscrit posicionant-se al voltant del referèndum de l’1 d’octubre i dels recents esdeveniments que estem vivint a Catalunya, la junta de l’Associació Independent de Joves Empresaris de Catalunya (AIJEC) vol manifestar que:\n— L’AIJEC és una associació independent, com el seu nom indica, de qualsevol altre organització o entitat, més enllà de la representació que tingui dins d’aquesta. Quan escau, la nostra entitat expressa les seves opinions directament mitjançant els seus canals de comunicació habituals.\n— Dintre de l’associació hi ha tants posicionaments polítics com a socis té l’entitat i l’AIJEC celebra aquesta pluralitat interna i respecta totes les posicions que de manera personal defensin els seus membres, doncs és el que ens fa una entitat forta i sana.\n— L’AIJEC no participa mai en cap debat polític i que no tingui directa, clara i explícitament a veure amb parlar de les mesures concretes que són necessàries per a crear, mantenir i fer créixer projectes empresarials i fomentar l’emprenedoria entre els joves.\nDit això, l’AIJEC té la responsabilitat de mostrar la seva preocupació per la situació política i social que estem vivint al nostre país i que es tradueix en una gran inestabilitat i inseguretat jurídica. Demanem als actors polítics que la solucionin amb diàleg sense condicions i que no defugin de la seva responsabilitat per garantir l’estabilitat als seus conciutadans i a les empreses arreu del territori.


Aprodisca » 4 medalles d’or, 5 de plata, 4 de bronze en el Campionat Territorial de Natació\n4 medalles d’or, 5 de plata, 4 de bronze en el Campionat Territorial de Natació\n11 esportistes de la Secció Esportiva d’APRODISCA, participen en el Territorial de Natació 2016\nEl passat diumenge dia 17 d’abril va tenir lloc el XXIV Campionat Territorial de Natació a Amposta que organitza anualment l’ACELL, la Federació Catalana d’esports per a Disminuïts Psíquics des de les 10:00h del matí i fins les 14:00h a la piscina municipal d’Amposta.\nUn total de 134 nedadors van participar en la competició dels clubs: C.E Garbí (Vendrell), ZIGA ZAGA (Valls), APRODISCA (Montblanc -Selva del Camp), Taller Baix Camp (Reus), Àngel APASA (Amposta), Taller Estela (Tarragona), C.E SOLC (Tarragona), C.E ALBA (Reus), ADAPONDA (Castelló), EE BCN (Barcelona).\nEls resultats dels nedadors de la Secció Esportiva d’APRODISCA van endur-se 4 medalles d’or, 5 medalles de plata, 4 de bronze, 7 medalles de participació i dues desqualificacions per error tècnic en l’arribada.\nA les 10:00h s’iniciava el campionat, el Jordi F. va ser el primer del nostre equip en posar-se a l’aigua realitzant la prova adaptada de 25 metres sense estil ni flotació. En la sortida, va necessitar el suport de l’entrenadora, després, va poder acabar la prova tot sol. Va quedar en cinquena posició, de sis nedadors.\nEn les proves de 50 metres crol:\nLa Xènia va quedar en cinquena posició de sis participants.\nL’Eduard A. li va tocar, una seria molt ràpida. Aquest fet, va ajudar-lo a abaixar la seva marca personal a 00:50.19, però no ni va haver prou i va quedar últim de set nedadors. Enhorabona Eduard, per aquesta millora i per seguir-te superant dia a dia!\nL’Esther va realitzar una excel·lent cursa col·locant-se en segona posició de cinc nedadores.\nEn Xavi va realitzar una cursa molt ajustada amb el primer, quedant en segona posició de sis esportistes i gairebé mantenint la marca personal.\nEl David va pujar a recollir la medalla a la part més alta del podi! Va quedar primer competint contra sis nedadors més.\nEl Fèlix va quedar en tercera posició de cinc nedadors.\nL’Alberto va realitzar una carrera molt ajustada, va ser en els últims metres on es va decidir l’or. Enhorabona Alberto per no abaixar la guàrdia, merescuda medalla d’or!\nEl Sandro va quedar en quarta posició. Va realitzar una cursa amb una millorada tècnica en aquest estil. Enhorabona Sandro, segueix així!\nEl Sergi va quedar en tercera posició i va aconseguir la medalla de bronze.\nL’Eduard G. va realitzar una excel·lent cursa millorant la seva marca personal a 00:30.69, va pujar a la part més alta del podi per recollir la medalla d’or.\nEn la prova de 25 metres braça:\nL’Alberto, amb una millorada tècnica, va quedar en quarta posició de cinc nedadors.\nSeguidament el Sergi va quedar en segona posició de cinc contrincants mantenint la marca personal.\nLa Xènia va quedar en cinquena posició de sis nedadores.\nA les 12h és va parar la competició i tots els centres van rebre un obsequi commemoratiu del Campionat fet pels usuaris del Taller Angel Apassà de la mà de les autoritats que van assistir-hi: la presidenta Club Esportiu l’Angel-APASA, presidenta d’Acell Tarragona, l’alcalde d’Amposta, la directora Territorial de Treball, Afers Socials i Famílies, la presidenta del Consell Comarcal del Montsià, el Representant “La Caixa “ a Amposta, el representant de Viper, el representant del Taller Gerard Roca, el representant de l’Associació de Voluntaris de “La Caixa” a les Terres de l’Ebre, el representant Tallers Codorniu, el representant de J.F.Advocats i la representant de Trendy Estilista i Estil estètica.\nEn la prova adaptada de 25 metres flotació:\nEl Jordi va realitzar la prova amb un xurro i amb l’estil de braça amb un temps d’ 01:56.29 i va quedar en segona posició de cinc nedadors. En aquesta prova no va necessitar ajuda de la monitora.\nEn els 25 metres esquena:\nL’Esther va realitzar la prova amb esportistes bastant més ràpides. Va quedar desqualificada per error tècnic en l’arribada. Se li va lliurar la medalla de participació per desqualificació.\nEn Xavi va lluitar fins als últims metres, assolint la medalla de plata de cinc participants i millorant la seva marca personal a 00:24.25. Molt bé Xavi per seguir superant-te!\nEl David va quedar en tercera posició de sis participants i va aconseguir l’objectiu d’abaixar la seva marca personal gràcies a una petita millora en la tècnica d’aquest estil, va realitzar una marca de 00:37.77.\nEl Fèlix va realitzar aquesta prova amb esportistes d’una categoria més alta, però amb un nivell similar. Va quedar en tercera posició aconseguint la medalla de bronze de sis participants.\nL’Eduard A, va ser desqualificat en aquesta prova per error tècnic en l’arribada, se li va lliurar la medalla de participació.\nEn Sandro, va fer una cursa bastant ràpida. Va queda en quarta posició de sis participants.\nL’Eduard G va realitzar una cursa molt ràpida, abaixant la seva marca personal a 00:30.69 i aconseguint la medalla d’or de 4 nedadors, que van competir en aquesta prova.\nUn cop mes, volem felicitar als esportistes per l’esforç, la implicació i l’esperit de superació. També, agrair el suport incondicional dels amics i familiars que van desplaçar-se juntament amb l’equip fins a les instal·lacions d’Amposta. A la Carme R i a l’Ivan E els dos voluntaris que ens van acompanyar, agrair la seva col·laboració desinteressada i recordar que un cop més han fet possible i accessible aquest campionat a aquelles persones que requereixen més suports.\nDurant el mes de juny es durà a terme el tercer i últim campionat de la temporada, aquest és realitzarà per primera vegada en una piscina descoberta i tindrà lloc al Prat de Llobregat el dia 12 de juny. Des d’Aprodisca i participarem amb 9 esportistes!\nÀnims campions, seguim entrenant i treballant de valent!!\n← 7 medalles d’or, 2 de plata i 4 de bronze al I Campionat de Catalunya d’atletisme APRODISCA rep un taller “Restalvia” del Consell Comarcal →


Se situen entre els millors | martorellesport.cat - el web esportiu de referència de Martorell\nEl CB Martorell ha guanyat els tres partits en competició oficial © Svetlana Akimova\nL’etapa d’Adrià Alonso a la banqueta del Club Bàsquet Martorell no podia haver començat millor. Els martorellencs han guanyat els tres partits que han disputat en competició a la Lliga Catalana EBA i ja es troben a la F4 juntament amb el CB Mollet, el CB Castelldefels i el Grup Barna.\nDesprés de dues temporades patint en excés sembla que el nou projecte del CB Martorell té més consistència. Com a mínim, així ho indiquen els resultats obtinguts fins ara amb tres victòries inqüestionables: Santfeliuenc (70-87), CB Cerdanyola (93-64) i Pardinyes-Lleida (78-90).\nEl CB Martorell ha fet el millor inici des que milita a Lliga EBA en els darrers tres anys\nEl darrer triomf a Barris Nord ha permès als martorellencs accedir, per primer cop en la seva història, en una fase final de la Lliga Catalana EBA. En l’eliminatòria de quarts, el CB Mollet va vèncer al UB Sant Adrià (89-85); el CB Castelldefels va fer el mateix davant el CB Igualada (83-62) mentre que el Grup Barna va eliminar el CB Castellbisbal de Raúl Martínez (71-63).\nLa FCBQ encara no ha fet oficial ni les dates i l’escenari on es disputarà el tram decisiu de la competició.\nNou horari: diumenge, 12.30 hores\nAquesta setmana l’equip d’Adrià Alonso ja pensa en l’estrena a la Lliga EBA, aquest diumenge al Pavelló Esportiu Municipal davant el CB Cornellà. La directiva que encapçala Miquel Fusalba ha decidit canviar l’horari habitual en els partits de casa.\nDes d’aquest diumenge es jugarà el diumenge a les 12.30 hores enlloc de les 18.00 hores com fins ara. El club martorellenc espera que amb el projecte esportiu del primer equip EBA i el nou horari les graderies del Pavelló tinguin més presència d’aficionats.\nRelated ItemsCB MartorellesportsJordan Sahko